Suchinthana/ta-wikipedia huggingface dataset:
பட்டுக்கோட்டை விஸ்வநாத சுவாமி கோயில்

பட்டுக்கோட்டை காசி விஸ்வநாதர் சுவாமி திருக்கோயில் தமிழ்நாட்டில் தஞ்சாவூர் மாவட்டம், பட்டுக்கோட்டை என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் விஸ்வநாத சுவாமி, விசாலாட்சி சன்னதிகளும், விநாயகர், சுப்ரமணியர், துர்க்கை, நவக்கிரகங்கள் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் ஆறு கோபுரங்கள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது..

பூசைகள் 
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. புரட்டாசி மாதம் நவராத்திரி முக்கிய திருவிழாவாக நடைபெறுகிறது.

மேற்கோள்கள் 

தஞ்சாவூர் மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
நரங்கின்செட் விரிகுடா

வட அட்லாண்டிக் பெருங்கடலின் கடற்கழி நரங்கின்செட் விரிகுடா (Narragansett Bay) எனப்படும். அட்லாண்டிக் பெருங்கடலைச் சார்ந்த றோட் தீவு சவுண்டிலிருந்து வடக்காக ஏறத்தாழ  தொலைவு இவ்விரிகுடா பரவியுள்ளது. இவ்விரிகுடா அமெரிக்க ஐக்கிய நாட்டை ஏறத்தாழ இரண்டு பகுதிகளாகப் பிரிக்கிறது. 3-12 கி.மீ அகலமுள்ள இவ்விரிகுடாவில் டாண்டன், புராலிடென்ஸ், சகோனெட் போன்ற ஆறுகள் கலக்கின்றன.

நரங்கின்செட் விரிகுடாவில் ரோட் புருடன்ஸ், கொன்னாய்கட் போன்ற தீவுகளும் மவுண்ட் ஹோப் விரிகுடாவும் உள்ளன. இவ்விடங்கள் அனைத்தும் நியூ இங்கிலாந்தில் ஒரு பெரும் பாலத்தில் இணைக்கப்பட்டுள்ளன.

மேற்கோள்கள்

வளைகுடாக்கள்
முகியித்தீன் புராணம்

முகியித்தீன் புராணம் என்பது பிற்கால இசுலாமியக் காப்பியங்களுள் ஒன்று. இந்நூலின் காலம் 19 ஆம் நூற்றாண்டின் முற்பகுதி என்பர். இந்நூலை இயற்றியவர் சேகுனாப்புலவர் ஆவார். பாட்டுடைத் தலைவர் முகியித்தீன் ஆண்டகை ஆவார்.

நூலமைப்பு 
இந்நூலில் இரண்டு காண்டங்களும், 1343 பாடல்களும் உள்ளன. பாடல்கள் யாவும் விருத்தப்பா எனும் பாவகையில் அமைந்துள்ளன. இரு காண்டங்கள்: 1. தன்னுயிர் காக்கும் தவநிலைக் காண்டம்.2. மன்னுயிர் காக்கும் மகத்துவநிலைக் காண்டம்.

நூலின் வேறுபெயர் 
இந்நூலுக்குக், குத்பு நாயகம் எனும் வேறு பெயரும் உண்டு. முகியித்தீன் என்பது குத்பு நாயகத்தின் வேறு பெயர்.

பெயர்க்காரணம் 
குத்பு - தூண், ஈரான் நாட்டைச் சார்ந்த அப்துல் காதிர் என்பவர் ஞானநெறிக்குக் குத்பு( தூண்) போல விளங்கியதால் குத்பு நாயகம் எனப்படுகிறார்.

கதைக்கரு 
நபியின் மகள் பாத்திமா. இவளுக்கும் அலி என்பாருக்கும் பிறந்த மகன் அசன். இவன் பாத்திமாவின் 60 ஆவது வயதில் இறையருளால் பிறந்தான். இந்த அசனே முகியித்தீன் தாயின் வயிற்றில் கருவாக இருந்தபோதே ஞானக்கல்வி பெற்றதாக கதை அமைகிறது.

மேற்கோள்கள்

உசாத்துணை 
1) முகம்மது உவைஸ்,பீ.மு.அஜ்மல் கான்," இஸ்லாமியத் தமிழ் இலக்கிய வரலாறு தொகுதி 1,2 மதுரைக் காமராசர் பல்கலைக்கழகம் பதிப்பு-1986.
2) அடைக்கலசாமி," தமிழ் இலக்கிய வரலாறு " கழக வெளியீடு-1994.

இசுலாமியத் தமிழ் இலக்கியம்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பாளையங்கோட்டை சந்தாணகோபாலசுவாமி கோயில்

பாளையங்கோட்டை சந்தானகோபாலசுவாமி கோயில் தமிழ்நாட்டில் திருநெல்வேலி மாவட்டம், பாளையங்கோட்டை என்னும் ஊரில் அமைந்துள்ள பெருமாள் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் சந்தானகோபாலசுவாமி, ருக்மணியம்மாள் சன்னதிகள் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் இரண்டு காலப் பூசைகள் நடக்கின்றன. புரட்டாசி மாதம் சனிக்கிழமை முக்கிய திருவிழாவாக நடைபெறுகிறது.

மேற்கோள்கள் 

திருநெல்வேலி மாவட்டத்திலுள்ள பெருமாள் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
உப்புக்கொத்தி

உப்புக்கொத்திகள் (Plover) என்பது உலகின் பலப்பகுதிகளில் காணப்படும் கரையோர நீர்ப் பறவைகளாகும். இவை சாராத்ரினே துணைக்குடும்பத்தினைச் சேர்ந்தவை.

விளக்கம்
துணைக் குடும்பத்தில் சுமார் 66 சிற்றினங்கள் உள்ளன. இவற்றில் பெரும்பாலானவை "உப்புக்கொத்தி" என்று அழைக்கப்படுகின்றன. இதனுடன் நெருங்கிய தொடர்புடைய ஆட்காட்டி பறவைத் துணைக் குடும்பம், வனெல்லினே, சுமார் 20 சிற்றினங்களைக் கொண்டுள்ளது.

இவை சகாரா மற்றும் துருவப் பகுதிகளைத் தவிர, உலகம் முழுவதும் காணப்படுகின்றன. மேலும் இவை ஒப்பீட்டளவில் குறுகிய அலகுகளின் அடிப்படையில் வகைப்படுத்தப்படுகின்றன. உள்ளான்களைப் போல நீளமான அலகுகளால் உணர்ந்து வேட்டையாடாமல் பார்வையால் இரையினை வேட்டையாடுகின்றன. முக்கியமாக பூச்சிகள், புழுக்கள் அல்லது பிற முதுகெலும்பில்லாத உயிரினங்கள் இதன் இரைகளாகும்.

பட்டாணி உப்புக்கொத்தி

பரவலாக தமிழ்நாட்டில் காணப்படும் உப்புக்கொத்தி வகை இது. சின்ன கோழி அளவில் இருக்கும்.  மஞ்சள் நிற கால்கள் + வெளிறிய பழுப்ப முதுகுப் பகுதி வெள்ளை அடிவயிற்றைக் கொண்டிருக்கும். கழுத்தில் கருப்பு – காலர் போன்ற அமைப்பு காணப்படும். மிக முக்கியமாக, கண்ணைச் சுற்றியிருக்கும் மஞ்சள் நிற வளையம் - இதன் தனித்துவமான அடையாளம்.

மணல் நிற உப்புக்கொத்தி
இது வலசை போகும் வகையைச் சார்ந்த உப்புக்கொத்தி. கடல் ஓரங்களில் பார்த்திருக்கலாம். தமிழ்நாட்டில் கோடியக்கரை, புலிகாட் பகுதிகளில் அதிகளவில் இப்பறவை வலசை காலங்களில் காணமுடியும். பாசி படர்ந்த அடர் சாம்பல் நிறக் கால்கள். வெள்ளை நிற அடிவயிற்றைக் கொண்டது.

மேற்கோள்கள்

உப்புக்கொத்திகள்
பறவைகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
மின்சிட்டுகள்

மின்சிட்டுகள் (Minivet) சற்றே சிறிய பறவைகள். இவ்வகைப் பறவைகள் நீண்ட உடலையும் குட்டையான கால்களையும் உடையவை. மின் சிட்டுகள், முற்றிலும் மரங்களுக்குள்ளாகவே தங்களது நடவடிக்கைகளை அமைத்துக்கொள்ளும் வகையைச் சேர்ந்தவைகள். இரையைப் பிடிப்பதென்றாலும், பறந்து பறந்து தான் பிடிக்கும். வெகு அரிதாகவே தரைக்கு வரும். மேலும், மிக உயர்ந்த இடங்களிலேயே கூடுகட்டும். மின்சிட்டுகள் வலசை போகாது. ஒரு குறிப்பிட்ட இடத்திற்குள்ளாகவே சுற்றிக்கொண்டிருக்கும். மரங்கள் அடர்ந்த காடுகளில் அதிகளவில் காணப்படும். பூச்சிகளை பிரதான உணவாகக் கொள்ளும்.

சிற்றினங்கள்
மின்சிட்டுகள் பேரினத்தின் கீழ் 15 சிற்றினங்கள் விவரிக்கப்பட்டுள்ளன.
 உரோசா மின்சிட்டு, பெரிக்ரோகோடசு ரோசசு
 சுவின்கோ மின்சிட்டு பெரிக்ரோகோடசு கான்டோனென்சிசு
 சாம்பல் மின்சிட்டு, பெரிக்ரோகோடசு டைவாரிகேடசு
 இரியூக்கியூ மின்சிட்டு, பெரிக்ரோகோடசு தெஜிமே
 சிறிய மின்சிட்டு, பெரிக்ரோகோடசு சின்னமோமியூசு
 உமிழும் மின்சிட்டு, பெரிக்ரோகோடசு இக்னியசு
 சின்ன மின்சிட்டு, பெரிக்ரோகோடசு இலான்சுபெர்கி
 வெண்வயிற்று மின்சிட்டு, பெரிக்ரோகோடசு எரித்ரோபைகியசு
 ஜெர்டன் மின்சிட்டு பெரிக்ரோகோடசு அல்பிப்ரான்சு
 கிரே-கன்ன மின்சிட்டு, பெரிக்ரோகோடசு சோலாரிசு
 நீண்ட வால் மின்சிட்டு, பெரிக்ரோகோடசு ஈதோலாகசு
 குறுகிய பில்ட் மின்சிட்டு, பெரிக்ரோகோடசு பிரெவிரோசுட்ரிசு
 சுந்தா பூச்சிட்டு, பெரிக்ரோகோடசு மினியேட்டசு
 குங்குமப் பூச்சிட்டு, பெரிக்ரோகோடசு இசுபெசியோசசு 
 ஆரஞ்சு மின்சிட்டு, பெரிக்ரோகோடசு பிளேமியசு

ஆரஞ்சு மின்சிட்டு

ஆரஞ்சு மின்சிட்டு நீண்ட நாட்களாக குங்குமப் பூச்சிட்டு சிற்றினத்தைச் சேர்ந்ததொரு பறவையாகவே கருதப்பட்டு வந்தது. ஆனால் சில ஆண்டுகளுக்கு முன்பு, தென்கிழக்கு இந்தியா-இலங்கைப் பகுதியைச் சேர்ந்த இவ்வகைப் பறவைகள் குங்குமப் பூச்சிட்டிலிருந்து சற்று மாறுபட்டிருப்பதைக் கண்டு, தனிச் சிற்றினமாக பட்டியலிடப்பட்டுள்ளது. மற்ற மின்சிட்டுகளைக் காட்டிலும் சற்று பெரிய பறவை இது. நிறக் கலவையில், ஆண் பெண் இரண்டும் உச்சந்தலையின் சாம்பல் நிறமும், ஆண் இறக்கையில் சிகப்பு புள்ளிகளையும் கொண்டிருக்கும். நீண்ட வால்களை உடையது.

சிறிய மின்சிட்டு
எல்லா மின்சிட்டுகளையும் விட அளவில் சிறியவை. ஆண், மற்ற மின்சிட்டுகள் போல அடர்கருப்பு நிற கழுத்து மற்றும் முதுகுப்பகுதியைக் கொண்டிருக்காது. மாறாக அடர்சாம்பல் நிறத்திலிருக்கும். வயிற்றுப்பகுதி வெளிறிய ஆரஞ்சு நிறத்தில் இருக்கும். பெண், வயிற்றுப் பகுதி மஞ்சள் நிறத்தில் இருக்கும். ஆரஞ்சு மின்சிட்டுகள் போலவே இதற்கும் நீண்ட வால் உண்டு.

மேற்கோள்கள்

முதுகெலும்பிகள்
பறவையியல்
பொழுதுபோக்கு
உயிரின வகைப்பாட்டியல்
மின்சிட்டு
தமிழ்நாட்டில் காணப்படும் பறவைகள்
இந்தியப் பறவைகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பாக்கர்வாடி

பாக்கர்வாடி (Bhākarwadi) என்பது பூனாவில் தோன்றியதாக கருதப்படும் இனிப்பு நொறுக்குத்தீனி ஆகும். இது மஹாராஷ்ட்ரியான ரகுநாத்ராவ் சிட்டாலால் புகழ் பெற்றது. இது பருப்பு மாவை பிசைந்து தட்டி அதன்மீது அத்துடன் தேங்காய், எள்விதை போன்றவற்றை இட்டு சுருள் வடிவில் சுருட்டி, மொறுமொறுப்பு வரும்வரை பொறிக்கப்படும். இவை மிருதுவானவை. இதை சில வாரங்களுக்கு சேமித்து வைக்கலாம்.  மேலும் மாலைச்சிற்றுண்டியாகப் பயன்படுகிறது.

மேற்கோள்கள்

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
இந்திய இனிப்பு உணவுகள்
இந்திய நொறுக்குத்தீனி வகைகள்
மராத்தி சமையல்
சோழர் கால அடிமை முறை

கி.பி.11-12 ஆம் நூற்றாண்டுகளில் சோழநாட்டில்  அடிமைகள் விற்கப்பட்ட செய்தி பல கல்வெட்டுகளில் காணப்படுகின்றன.  அடிமை மனிதர்கள் அவர்களின் அறிவுக்கும் ஆற்றலுக்கும் ஏற்ப விலைக் கூவி விற்கப்பட்டுள்ளனர். 

அடிமைகளில் ஆண்களும், பெண்களும் இருந்தனர். வேளான் மகன், கல்தச்சன், தேவரடியார், இடைக்குடி மக்கள், நெல், குத்தும் பெண்கள், நந்தவனக் குடிகள், பறைக் கொட்டும் உவச்சர் ஆகியோர் அடிமைகளாக இருந்துள்ளனர்.

அடிமைகளாக ஆக்கப்பட்ட மக்களின் வகை

தாசியின் மக்கள்
விலைக்கு வாங்கப்பட்டோர்
கொடையாகப் பெறப்பட்டோர்
பெற்றோரால் விற்கப்பட்டோர்
வெள்ளளத்தின் போது பாதுகாக்கப்பட்டோர்
பிரமாணத்தின் மூலம் அடிமையானோர்
கடன் காரணமாக அடிமைப்பட்டோர்
போரில் பிடிப்பட்டோர்
சூதில் வெல்லப்பட்டோர்
தாமே வழிய வந்து அடிமையானோர்
வறுமையால் அடிமைப்பட்டோர்
தன்னைத்தானே விற்றுக்கொண்டவர்கள்
இறைவனுக்கு அடிமையானோர்
அடிமைப் பெண்ணை திருமணம் செய்து அதன் வழி அடிமையானோர்
குறிப்பிட்ட கால அடிமைகள்

இவ்வாறு பதினைந்து காரணங்களால் மக்கள் அடிமையாக்கப்பட்டனர். சமுதாயத்தில் இழிவானதாக கருதப்படும் பணிகளை இம்மக்களைக் கொண்டு செய்தனர். இவர்களை தாசர், தாசன், தாசி என்று மனு குறிப்பிடுகின்றது.

அடிமைகளின் பரிமாற்றம்
ஒன்று தன்னை தானே விற்றுக்கொள்ளுதல், இரண்டு தன் மனைவி மக்களையும் விற்றுக்கொள்ளுதல், மூன்று இனிவரும் சந்ததிகளையும் சேர்த்து அடிமையாக்குவதாக எழுதிக் கொடுத்து விற்றுக்கொள்ளுதல், ஒருவர் தம்முடைய அடிமைகளை தனிப்பட்ட ஒருவருக்கோ, கோயிலுக்கோ, மடத்திற்கோ விட்டுவிடுதல் அல்லது தானமாக அளித்தல் என்று பல வகைகளில் அடிமைகளின் பரிமாற்றம் நடைபெற்றுள்ளது.

அடிமைகளின் விற்பனை
கி.பி.1201-ல் பஞ்சம் ஏற்பட்டபோது வாழ வழியின்றி வெள்ளாளன் ஒருவன் தன்னையும், தன் மனைவியையும். துன் மக்களையும் 110 காசுகளுக்கு விற்றுக்கொண்டுள்ளான்.  கி.பி.1219-ல் 5 பெண்களும், 5 ஆண்களும் வழிவழி அடிமையாக 1000 காசுகளுக்கு விற்றுக்கொண்டுள்ளனர். 

கி.பி.1210-ல் வெள்ளாளன் ஒருவரும் அவன் மனைவியும் 110 காசுகளுக்கு மடத்திற்கு அடிமைகளாக விற்கப்பட்டுள்ளனர். அந்தணன் ஒருவன் தன்னுடைய அடிமைகளில் பெண்கள் உட்பட 7 பேரை ஒருமுறையும் 15 பேரை மற்றொரு முறையும் விற்றுள்ளான். அத்துடன் 2 பெண்களும், 5 ஆண்களும் 30 காசுகளுக்கும் அடிமைகளாக விற்கப்பட்ட செய்தி கல்வெட்டுகளில் காணப்படுகின்றன.

மேற்கோள்கள்
இராசாராசன் துணூக்குகள் நூறு வெளியீடு தமிழ்நாடு தொல்லியல் துறை.
பிற்காலச் சோழர் வரலாறு பக்கம் எண்:479,480. -தி.வை.சதாசிவ பண்டாரத்தார். அண்ணாமலைப் பல்கலைக்கழகம்.

சோழர்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தமிழ்ச் சூழலில் அடிமைத்தனம்
புள்ளபூதங்குடி வல்வில் ராமர் கோயில்

திருபுள்ளபூதங்குடி வல்வில் ராமர் கோயில் என்பது தமிழ்நாட்டில் தஞ்சாவூர் மாவட்டம், புள்ளபூதங்குடி என்னும் ஊரில் அமைந்துள்ள பெருமாள் கோயிலாகும். இது 108 திவ்ய தேசங்களில் ஒன்றாகும். சோழ நாட்டு பத்தாவது திருத்தலம். திருமங்கையாழ்வாரால் மங்களசாசனம் செய்யப்பட்டது. சோழர் காலத்தில் கட்டிய கோவிலாகும்.

அமைவிடம்
இது குடந்தையிலிருந்து 17 கி.மீ தொலைவில் உள்ளது.  இது கும்பகோணத்தில் இருந்து திருவையாறு செல்லும் வழியில் சுவாமிமலைக்கு அருகில் உள்ளது.

வரலாறு 
இக்கோயில் ஆறாம் நூற்றாண்டைச் சேர்ந்தது.

தல வரலாறு 
இக்கோவிலில் வல்வில் ராமன் (சக்ரவர்த்திதிருமகன் ) என்ற பெயரிலும் தாயார் பொற்றாமறையாள் என்ற பெயரிலும் எழுந்தருளியுள்ளனர். இறைவன் வேறு எங்கும் காண முடியாத நான்கு திருக்கரங்களுடன் சங்கு சக்கரதாரியாக சயன திருக்கோலத்தில் சோபன விமானத்தின் கீழ்  ராமபிரான் காட்சி அளிக்கிறார். இராமாயண காவியத்தில் வரும் ஜடாயு மோட்சம் பெற்ற தலம். புள் என்றால் பறவை. பூதம் என்றால் உடல். உயிர் நீத்த ஜடாயுவிற்கு இராமபிரானே முறைப்படி ஈமகாரியங்கள் செய்தார். எனவே இவ்வூர் புள்ளபூதங்குடி ஆயிற்று. கோதண்டத்தை மட்டும் கையில் வைத்துக்கொண்டு பெரியபிராட்டியை பிரிந்த நிலையில் பள்ளி கொண்டு சேவை சாதிக்கிறார். கம்ப இராமாயண கதையின் படி குடிலுக்குள் இருந்த சீதாதேவியை இராவணன் குடிலுடன் பெயர்த்து செல்வதை கண்ட ஜடாயு சீதாதேவியை மீட்க வான வெளியில் கடும் சண்டை நடந்தது. தனக்கிருக்கும் இறக்கைகளை கொண்டு தானே பறந்து பறந்து சண்டை செய்கிறாய் என இறக்கையை வெட்ட இராமா இராமா எனக் கூறிக்கொண்டே காட்டுக்குள் விழுந்தார் ஜடாயு. சீதையை தேடிய இராமன் இலட்சுமணனிடம் இராவணன் சீதையை தென்திசை நோக்கி தூக்கி செல்வதை கூறி உயிர் நீத்தார். ஜடாயு இராமனின் தந்தை தசரதனுக்கு உற்ற நண்பன். நட்பின்படி பார்த்தால் பெரிய தந்தை. எனவே கரும காரியங்களை செய்து கிழக்கே திருமுகம் காட்டி சயனம் கொண்டார். ஜடாயு மோட்சம் பெற்ற இடம் இதுவே. க்ருத்ர ராஜன் எனும் மன்னன் எம்பெருமானை நோக்கி கடும் தவம் செய்தான். வல்வில் ராமனாக புஜங்க சயனத்தில் பெருமானை தருசித்தான். எனவே இங்குள்ள ஒரு தீர்த்தம் க்ருத்ர தீர்த்தம் ஆயிற்று.

கோயில் அமைப்பு 
இக்கோயிலில் வல்வில்ராமர், பொற்றாமறையாள் சன்னதிகளும், யோகநரசிம்மர், ஆழ்வார்கள், இராமனுஜர் உபசன்னதிகளும் உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள் 
இக்கோயிலில் வைகானசம் ஆகம முறைப்படி நான்கு காலப் பூசைகள் நடக்கின்றன. பங்குனி மாதம் பங்குனி உத்திரம் பெருதிருவிழா முக்கிய திருவிழாவாக நடைபெறுகிறது. மார்கழி மாதம் இராமநவமி திருவிழாவாக நடைபெறுகிறது.

மேற்கோள்கள் 

தஞ்சாவூர் மாவட்டத்திலுள்ள பெருமாள் கோயில்கள்
108 திவ்ய தேசங்கள்
இராமர் கோயில்கள்
ஏ. எஸ். நீல்

ஏ. எஸ். நீல் என்றறியப்படும் அலெக்சாந்தர் சதர்லண்ட் நீல் (Alexander Sutherland Neill, 17 அக்டோபர் 1883 – 23 செப்டம்பர் 1973) ஸ்காட்லாந்தைச் சேர்ந்த கல்வியலாளர், எழுத்தாளர். குழந்தைகளின் மனதிற்கு ஏற்ற வகையில் இதமான சூழலில் அறிவாற்றல் வளர 1921-ம் ஆண்டு சம்மர்ஹில் என்ற இடத்தில் முற்போக்குப் பள்ளியை நிறுவினார். சுமார் 30 ஆண்டுகள் தலைமையாசிரியராகவும் பணியாற்றினார். அவர் எடின்பர்க் பல்கலைக்கழகத்தில் மேற்படிப்பை முடித்தார். நீல் எழுதிய "சம்மர்ஹில்" (குழந்தை வளர்ப்பில் ஒரு தீவிர அணுகுமுறை) என்ற நூலின் தாக்கத்தால் அமெரிக்கா போன்ற  பல நாடுகளில்  "சம்மர் ஹில்" முயற்சி பெரும் கவனத்தை ஈர்த்தது.

முற்போக்கு பள்ளி 
சம்மர்ஹில் பள்ளி என்றழைக்கப்படும் இப்பள்ளி இங்கிலாந்தில் லைஸ்டன் என்ற இடத்தில் உள்ளது. இப்பள்ளி தன்னாட்சி கொண்ட மக்களாட்சியைப் போல் உள்ளது. ஏனெனில் பள்ளி முதல்வரும் ஆசிரியர்களும் அந்த மக்களாட்சியின் மூத்த குடிமக்கள், மாணாக்கர்கள் உண்மையான குடிமக்கள் என்று பள்ளி முழுக்க மக்களாட்சியாகவே நடத்தப்பட்டது. நிர்வாகக் குழுவும், நிதித்துறையும் உடையதாக ஒரு தலைமை அமைச்சரும், தனித்தனிப் பொறுப்புகள் கொண்ட பிற அமைச்சர்களும், மாணவர்கட்குள்ளேயே, மாணவர்களால் தேர்ந்தெடுக்கப்பட்டனர்.
பள்ளியின் அன்றாட வேலைகளை அமைச்சரவையே நிர்வகிக்கிறது. ஒரு மாணவர் தவறு செய்தால், சனிக்கிழமைதோறும் இரவு கூடும் நாடாளுமன்ற கூட்டத்தில் ஓட்டெடுப்புக்கு விடப்பட்டுத் தீர்ப்பு வழங்கப்படும். இப்பள்ளியின் தலைமையாசிரியருக்கு இருக்கும் வாக்குரிமை அப்பள்ளியில் பயிலும் ஐந்து வயது குழந்தைக்கும் இருந்தது.

  குழந்தைகளின் அறிவை சோதிக்க தேர்வு அவசியம் இல்லை, துணிவு தான் முக்கியம்.
  அச்சம் வெறுப்பை உண்டாக்கும், அறிவை வளர்ப்பதற்கு மட்டும் கல்வி போதாது, அவை உணர்வு மேம்பாட்டிற்கும் அவசியம் என்றார்.
  ஆண்-பெண் இருபாலரும் கலந்துள்ள சூழ்நிலைகளிலேயே குழந்தைகள் வளர வேண்டும். 
  வழக்கமாகக் கடைப்பிடிக்கப்படும் பாட போதனைகள் கைவிடப்பட்டு விளையாட்டு முறைகளில் சம்மர்ஹில் அமைப்பில் கையாளப்பட்டன.
  தொழில் சார்ந்த வகையில் பாடத்திட்டம் அமைக்கப்பட்டிருந்தது.
  "ஏதோவொரு பாடத்தில் பட்டங்கள் பெறுவதைக் காட்டிலும் தொலைக்காட்சி பழுது பார்க்கும் வினைஞராக ஆவது எவ்வளவோ மேல்" என்று கூறினார்.
  கருவிகளை இயக்குதல், புத்தகங்களைப் படித்தல், இசை, ஓவியம், நாட்டியம், கைத்தொழில்கள் ஆகியவற்றிற்கும் முக்கியத்துவம் கொடுக்கப்பட்டது.

மேற்கோள்கள்

1883 பிறப்புகள்
1973 இறப்புகள்
இசுக்காட்லாந்து மக்கள்
பிரித்தானிய எழுத்தாளர்கள்
பிரித்தானியக் கல்வியியலாளர்கள்
வாக்குச்சாவடி நிலை அலுவலர்

வாக்குச்சாவடி நிலை அலுவலர் (Polling Station Officer) என்பவர், உள்ளூர் வாக்களர்களுக்கு நன்கு பழக்கமான மாநில அரசு/ஓரளவு அரசு சார்ந்த அலுவலர் ஆவார். பொதுவாக அதே வாக்கு பதிவு பகுதியில் உள்ள ஒரு வாக்களாராகவும் இருப்பார்.  இவர், உள்ளூர் அளவில் அவர் அறிந்தவற்றை பயன்படுத்தி, வாக்காளர் பட்டியலை திருத்துவதற்கு உதவுகிறார். உண்மையில் வாக்கு சாவடி நிலை அலுவலர் என்பவர் அடிமட்ட நிலையில், இந்தியத் தேர்தல் ஆணையத்தின் ஒரு பிரதிநிதியாக உள்ளார்.

வாக்குச்சாவடி நிலை அலுவலர் நியமனம் 
1950-ஆம் ஆண்டு மக்கள் பிரதிநித்துவ சட்டத்தின் 13 B (2) ஆம் பிரிவின் கீழ் அரசு / ஓரளவு அரசு சார்ந்த / உள்ளாட்சி மன்ற அலுவலர்களிலிருந்து. வாக்குச்சாவடி அலுவலர்கள் நியமிக்கப்படுகின்றனர்.

வாக்குச்சாவடி நிலை அலுவலராக நியமிக்கக் கூடிய அரசு / ஓரளவு அரசு சார்ந்த பணியாளர்களின் வகைப்பாடுː 
 ஆசிரியர்கள்.
 அங்கன்வாடி பணியாளர்கள்.
 கிராம நிர்வாக அலுவலர்கள்.
 ஊராட்சி செயலாளர்.
 கிராம அளவிலான பணியாளர்கள்.
 மின்கட்டண பட்டி தயாரிப்பவர்கள்.
 அஞ்சல் பணியாளர்.
 துணை செவிலியர் மற்றும் பேறுகால உதவியாளர்.
 சுகாதாரப் பணியாளர்.
 மதிய உணவு பணியாளர்கள்.
 ஒப்பந்த முறை ஆசிரியர்கள்.
 மாநகராட்சி வரித்தண்டல்ர் மற்றும்

மேற்கோள்கள்
http://www.elections.tn.gov.in/Reports/BLO_Handbook.pdf

துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
தேர்தல்
வேலுசாமி

வேலுசாமி (Velusamy) என்பவர் இந்தியாவின் தமிழ்நாடு மாநிலத்தைச் சேர்ந்த ஒரு தமிழ்ப்புலவர் ஆவார். வேலுச்சாமிப்பிள்ளை என்ற பெயராலும் வெண்பாப்புலி வேலுச்சாமிப்பிள்ளை என்ற பெயராலும் அறியப்படுகிறார். 1854 ஆம் ஆண்டு சிதம்பரத்திற்கு அருகாமையில் உள்ள தில்லைவிடங்கன் எனும் ஊரில் சுப்பிரமணிய பிள்ளை, சுந்தரம்மாள் இணையருக்கு மகனாகப் பிறந்தார். வெண்பா செய்யுள்களை விரைவாகவும், இலக்கணத்தோடும் படைப்பது இவரது பலமாகும். வெண்பா இயற்றும் இவருடைய திறமையைப் பாராட்டி திருவாவடுதுறை மீனாட்சி சுந்தரம் பிள்ளை இவருக்கு வெண்பாப்புலி என்ற சிறப்புப் பெயரை அளித்தார்.

கல்வியும் பணியும் 
வேலுச்சாமி சென்னை கிறித்துவக் கல்லூரியில் ஆங்கிலம் பயின்றார். அக்கல்லூரியில் தமிழ்ப்  பேராசிரியராக இருந்த வித்துவான் சின்னசாமிப் பிள்ளையிடம் தமிழ் பயின்றார். மேலும், புரசை அஷ்டாவதானம் சபாபதி முதலியார், மகாவித்வான் மீனாட்சிசுந்தரம் பிள்ளை ஆகியோரிடமும் தமிழ்ப் பயின்றார். திருவாவடுதுறை ஆதீனத்துச் சுப்பிரமணிய தேசிகரிடத்திலும் கல்வி பயின்றுள்ளார். பச்சையப்பன் உயர்தரப் பள்ளியில் 1890 முதல் 1920 வரை 30 ஆண்டுகள் தமிழாசிரியராகப் பணியாற்றியுள்ளார்.

எழுதிய நூல்கள் 
கந்தபுராணத்தை 5663 வெண்பாக்களில் பாடியுள்ளார். இந்நூலை 22-5-1907 இல் காஞ்சி குமரகோட்டத்தில் அரங்கேற்றினார். மேலும் இவர், காஞ்சி வரதராஜப் பெருமாள் கோயில் தேரடியின் கீழ் அருளும் ஆஞ்சநேயரைப் புகழ்ந்து, ஆஞ்சநேய புராணம் எனும் நூலைப் பாடி இழந்த தன் பார்வையைப் பெற்றதாக வரலாறு கூறுகிறது.

 தேவார சிவதல வெண்பா
 ஐயனார் நொண்டி
 வருணாபுரிக் குறவஞ்சி
 அநீதி நாடகம்
 திருக்கச்சூர் ஆலக்கோயிற் புராணம்
 தில்லைவிடங்கன் புராணம்
 திருவேட்டக்குடிப் புராணம்
 தில்லைவிடங்கன் நீரோட்டக யமக அந்தாதி
 சிதம்பரேசுவரர் விறலிவிடு தூது
 தேவார வைப்புத்தலக் கட்டளைக் கலித்துறை.

மறைவு 
வேலுசாமி 1926 ஆம் ஆண்டு மே மாதம் 11 ஆம் தேதியன்று மறைந்தார்.

மேற்கோள்கள்

உசாத்துணை 
1) மயிலை சீனி.வேங்கடசாமி," பத்தொன்பதாம் நூற்றாண்டில் தமிழ் இலக்கியம் " மணிவாசர் பதிப்பகம் -2001.

தமிழ்ப் புலவர்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தடிவீரையன்

'தடிவீரையன் கோவில்' என்பது திருநெல்வேலியிலிருந்து சேரன்மகாதேவி செல்லும் வழியில் உள்ள குல தெய்வக் கோவில்களுள் ஒன்றாகும். இது ஒரு நாட்டார் தெய்வமாகும்.

வரலாறு 
பாண்டிய மன்னன், நெல்லையப்பர் கோவில் கட்டுவதற்காக மரம் வேண்டும் என்று மேற்குத் தொடர்ச்சி மலைக்கு ஆட்களோடு செல்கிறான். இங்கிருந்த உயரமான மரங்களையெல்லாம் வெட்டிக் கொண்டுவந்து நெல்லையப்பர் கோயிலைக் கட்டுகிறான். கொடிமரமும் நாட்டுகிறான். இதனைத் தொடர்ந்து இவ்வூர் மக்களுக்கும் ஆடு மாடுகளுக்கும் நோய் பிடித்தல், இறத்தல் போன்ற துன்பங்கள் நேரிடுகின்றன. இதை அறிந்த மன்னன் கோடாங்கியை அழைத்து இதற்கான காரணத்தைக் கேட்கிறான்.

கோடாங்கியின் குறி 
கோடாங்கியின் குறியில் மேற்குத் தொடர்ச்சி மலையிலிருந்து வெட்டிக்கொண்டு வந்த மரங்களோடு ஐயனாரும் வந்திருப்பது தெரிய வருகிறது. உடனே மன்னர் அதற்கானப் பரிகாரமக என்ன செய்ய வேண்டும் என்று கேட்க, தனக்கும் தன் பரிவாரங்களுக்கும் (தேவதைகள்) நெல்லையப்பர் கோயிலில் நிலையம் வேண்டும் எனக் கேட்கிறார் ஐயனார்.

மன்னர் கூற்று 
இதைக் கேட்ட மன்னர் துணிந்து, பலி கேட்கும் தெய்வங்களுக்குக் கோயிலில் இடமில்லை என்றும் கோயிலுக்கு மேற்கே நிலையமிட்டுக் கொடுக்கிறேன் என்றும் வாக்குக் கொடுக்கிறான். இதன் பிறகு மக்களுக்கும் ஆடு மாடுகளுக்கும் நேர்ந்த துன்பங்கள் நீங்கிப் போகின்றன.

பெயர்க்காரணம் 
மேற்குத் தொடர்ச்சி மலையிலிருந்து வெட்டிக்கொண்டு வரப்பட்டத் தடியில் இந்த ஐயனார் வந்தமையால் தடிவீரையன் எனப் பெயர் பெற்றார். இந்தத் தெருவிற்கும் தடிவீரையன் தெரு என்றே இன்றும் பெயர் வழங்கப்படுகிறது.

வழிபாடு 
இந்தத்  தடிவீரையன் சாமியை அருப்புக்கோட்டையில் உள்ள பட்டசாலியர் இனத்தைச் சார்ந்தவர்கள் குலதெய்வமாக வழிபடுகின்றனர்.

திருவிழா 
பங்குனி உத்திரத்தில் இக்கோயிலுக்குக் கொடைத் திருவிழா நடத்தப்படுகிறது. இந்த விழாவில் வேறு பல சமூகத்தவரும் கலந்துகொள்கிறனர்.

மேற்கோள்கள்

நாட்டுப்புறத் தெய்வங்கள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
திருநெல்வேலி மாவட்டத்திலுள்ள கிராமக் கோயில்கள்
கற்பூர மரம்

கற்பூரம் (தாவர வகைப்பாட்டியல்: Cinnamomum camphora) நறுமணம் வீசும் வெண்மையான படிகம் போன்ற பொருள். ஜப்பானியர்களால் இது தெய்வீகமானது என்று கருதப்படுகிறது. இது கற்பூர மரத்திலிருந்து எடுக்கப்படுகிறது, செயற்கையாகவும் தயாரிக்கப்படுகின்றது. இதைக் கொண்டு செல்லுலோஸ், வெடி மருந்துப் பொருள், தொற்று தடை மருந்து, மெருகெண்ணெய் முதலியவற்றைத் தயாரிக்கின்றனர். பூச்சி அரிக்காமல் தடுக்கும் மருந்துப்பொருட்களிலும் இதைப் பயன்படுத்துகிறார்கள். கற்பூர மரத்தின் தாவரவியல் பெயர் சின்னமோமம் கம்போரா (cinnamomum camphora)  என்பதாகும். இதன் தாயகம் சீனா. ஜப்பானில் பல தீவுகளில் காடுபோல் இவை வௗர்ந்திருக்கின்றன. முன்னர் கற்பூர மரத்தின் பட்டைகளிலிருந்து கற்பூரம் எடுத்தனர். இப்போது மரப்பட்டை, இலை, மரம் ஆகியவற்றிலிருந்து கற்பூரம் எடுக்கப்படுகிறது.

சான்றுகள்

ஆசிய மூலிகைகள்
சீனத் தாவரங்கள்
தகவற்பெட்டி தேவைப்படும் தாவரவியல் கட்டுரைகள்
தாய் சேய் பாதுகாப்பு திட்டம்

இந்திய அளவில் கர்ப்பிணி தய்மார்களுக்காக பல திட்டங்களை மத்திய மற்றும் மாநில அரசுகள் திட்டமிட்டு நடைமுறைப்படுத்தி வருகின்றன. அத்தகைய திட்டங்களில் ஒன்று தான் தாய் சேய் பாதுகாப்பு திட்டம் (JANANI SHISHU SURAKSHA KARYAKRAM) ஆகும். இது ஒரு தேசிய முனைப்பு முயற்சி எனப்படுகிறது. இந்த முனைப்பின் கீழ் அரசு மருத்துவமனையில் பல  மருத்துவ சேவைகள் வழங்கப்படுகிறது.

ஜனனி சுரக்ச யோஜனா திட்டம் நடைமுறைக்கு வந்தபின் பேறுகாலத்திற்காகப் பெண்கள் மருத்துவமனைகளுக்கும் சுகாதார மையங்களுக்கும் செல்வது அதிகரித்தாலும்கூட அங்கு சென்று தங்கும்போது ஏற்படக்கூடிய உணவு, மருந்து, நோயறிதல் போன்ற இதர செலவுகளை எண்ணி 25% தாய்மார்கள் மருத்துவமனைகளுக்குச் செல்வதைத் தவிர்த்தனர். இதைச் சரிசெய்வதற்காக ஜனனி சிசு சுரக்ச காரியகிரமம் (Janani Shishu Suraksha Karyakaram (JSSK)) எனப்படும் புதிய தாய் சேய் பாதுகாப்பு திட்டம் மத்திய அரசின் தேசிய சுகாதார இயக்கத்தால் ஜூன் 2011 இல் அறிமுகப்படுத்தப்பட்டது.  இத்திட்டத்தின்கீழ் தாய்க்கும் சேய்க்கும் குழந்தை பிறந்த 48 மணி நேரத்துள்ளாகத் தேவைப்படும் அனைத்து கவனிப்புகளும் செய்யப்பட்டன.

2014 இல் இத்திட்டமானது, தாய்மார்களுக்குக் கருவுற்ற காலத்திற்கும் குழந்தைப் பேற்றுக்குப் பின்வரும் நாட்களில் ஏற்படும் சிக்கல்களுக்கும், குழந்தைகளுக்குப் பிறந்தவுடனும் பிறந்து ஓராண்டு வரையிலும் ஏற்படக்கூடிய சிக்கல்களுக்குப் பொதுச் சுகாதார மையங்களில் சிகிச்சை பெற்றுக்கொள்வதற்கு நீட்டிக்கப்பட்டது.

தமிழ்நாட்டில்
தமிழ்நாட்டில் இத்திட்டம் செப்டம்பர் 2011 முதல் நடைமுறைக்கு வந்தது.

கர்ப்பிணி தாய்மார்களுக்கு
 இலவச செலவில்லாத பிரசவம்.
 இலவச அறுவை சிகிச்சை.
 இலவச மருந்து, நுகர்பொருட்கள்.
 இலவச இரத்தம், சிறுநீர், அல்ட்ரா சொனாக்ராப்பி மற்றும் பிற சோதனைகள்.
 இரத்தம் இலவசமாக அளித்தல்.
 இலவச உணவு (10 நாட்கள்)

குழந்தைகளுக்கு (30 நாட்கள்) 
 இலவச மருந்துகள்
 இலவச பரிசோதனைகள்,இரத்தம் வழங்கல்.
 இலவச பேருந்து வசதிகள்
 இலவச சிகிச்சை

பார்வை நூல் 
கர்ப்பிணி தய்மார்களுக்கான கையேடு,தாய் சேய் நலப்பிரிவு,மாநில நலவாழ்வு சங்கம்,தமிழ் நாடு.

மேற்கோள்கள் 

கிராம சுகாதார செவிலியரின் பொறுப்புகள், தமிழ்நாடு அரசு
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
மகப்பேறியல்
நலம்
தொடுதிறன் இழப்பு

தொடுதிறன் இழப்பு அல்லது அனபியா (Anaphia) என்பது ஒரு மருத்துவம் தொடர்புடைய  நோய் அறிகுறியாகும். இதில் தொடு உணர்வானது மொத்தமாகவோ அல்லது பகுதியாகவோ  இழக்கப்படுகிறது.

தொடுதிறன் இழப்பானது முதுகெலும்பு காயம் மற்றும் நரம்பு நோய்க்கான பொதுவான அறிகுறியாக உள்ளது.

மேற்கோள்கள்  

மயக்க மருந்துகள்
நரம்பியல் குறைபாடுகள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தானியாகாலிப் புடவை

தானியாகாலிப் புடவை என்பது இந்தியாவின், மேற்கு வங்காளத்தில் உள்ள தானியாகாலி என்னுமிடத்தில் உற்பத்திச் செய்யப்படும் பருத்திப் படவை ஆகும். 6 மீட்டர் நீளம் கொண்ட மடிப்புடைய புடவையில் கிடைமட்ட அளவில் 100 நூல்களை கொண்டும் அதே அளவு 100 நூல்களைச் செங்குத்து அளவில் வைத்தும் இந்தப் புடவை உருவாக்கப்படுகிறது. இந்தப் புடவையின் முந்தி தலைப்பு (பார்டர்) 1.5 மற்றும் 2 அங்குலம் வரை இருக்கும்.

மேற்கோள்கள் 

ஹூக்லி மாவட்டம்
புடவைகள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
இந்திய புவிசார் குறியீடுகள்
தேகோமா

தேகோமா அல்லது தேகா செல்கள் கட்டி என்பது சாதாரணமாக சினைப் பையில் தோன்றும் கட்டியாகும். தீக்கா செல்களால் மட்டுமே ஆன இது வயதான பெண்களுக்கு மாதவிடாய் நின்ற பின் (59 வயதுக்குப் பிறகு, 84% )  (எனினும்,  மாதவிடாய்க்கு முன்னும் தோன்றலாம்.). பெரும்பாலும் தீங்கற்ற இது, ஈஸ்ட்டொர்ஜன் ஹார்மோனை அதிகளவில் சுரந்து, 60% நோயாளிகளிடையே அசாதாரண கருப்பை இரத்தப்போக்கும், 20% நோயாளிகளிடையே எண்டோமெட்ரியல் கார்சினோமாவையும் ஏற்ப்படுத்துகிறது.

நோயின் தன்மைகள் 

கட்டியானது மஞ்சள் நிறத்திலும் திடமாகவும் இருக்கும். அண்டகப் புறணி வடிவத்தையே கொண்டுள்ளது.கட்டியின் செல்கள் ஏராளமான லிப்பிட் நிரப்பப்பட்ட சைட்டோபிளாசத்தைக் கொண்டுள்ளன.

மேற்கோள்கள்  

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
புற்றுநோயியல்
12-கிரௌன்-4

12-கிரௌன் 4,  1,4,7,10-டெட்ராக்சா சைக்ளோடோ  டெக்கேன் என்றும் லித்தியம் அயனோபோர் என்றும் அழைக்கப்படுகிறது. இது C8H16O4 என்ற மூலக்கூறு வாய்ப்பாட்டைப் பெற்ற கிரௌன் ஈதர் ஆகும். எத்திலின் ஆக்சைடின் வளைய நாற்படி ஆகும். இதன் சீரொருமைப் புள்ளி தொகுதி S4. வெவ்வேறு வெப்பநிலை மற்றும் வெவ்வேறு கரைப்பான்களில் இதன் இருமுனைத் திருப்புதிறன் மாறுபடுகிறது. 25 °C வெப்பநிலையில் சைக்ளோஹெக்சேனில் இதன் இருமுனைத் திருப்புதிறன்  2.33 ± 0.03 D ஆகவும் பென்சினில் இதன் இருமுனைத் திருப்புதிறன் 2.46 ± 0.01 D ஆகவும் அமைகிறது.

தொகுப்பு
12-கிரௌன்-4 வளைய ஈதரை திருத்திய வில்லியம் ஈதர் தொகுப்பு முறைவழி, LiClO4 ஐப்  அச்சுரு எதிரயனியாகப் பயன்படுத்தி உருவாக்கலாம்:

 (CH2OCH2CH2Cl)2 + (CH2OH)2 + 2 NaOH → (CH2CH2O)4 + 2 NaCl + 2 H2O
இது போரான் முப்புளூரைடு முன்னிலையில் எதிலின் ஆக்சைடு வளைய ஒலிகோமராக்கத்தில் இருந்தும் உருவாகிறது.

இயல்புகள்

மற்ற கிரௌன் ஈத்தர்களைப் போலவே, 12-கிரௌன்-4 காரப் பொன்ம(உலோக) எதிரயனிகளின் சிக்கலானதாகும். இதன் குழிவு விட்டம் 1.2-1.5 Å  ஆகும்; இது கல்லிமெதிரயனியுடன் உயர்தேர்வுடையதாகும். (அயனி விட்டம் 1.36 Å) 

இதன் சீரொருமைப் புள்ளிக்குழு S4 ஆகும். 12-கிரௌன்-4 இன் இருமுனைத் திருப்புதிறம் கரைப்பானைப் பொறுத்தும் வெப்பநிலை சார்ந்தும் வேறுபடுகிறது. 25 °C வெப்பநிலையில் 12-கிரௌன்-4 இன் இருமுனைத் திருப்புதிறம் சைக்ளோகெக்சேனில் 2.33 ± 0.03 D ஆகவும் பெஞ்சீனில் 2.46 ± 0.01 D ஆகவும் அமைகிறது.

மேற்கோள்கள் 

வளைய ஈதர்கள்
ஈதர்கள் 
வளையச் சேர்மங்கள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
திருகு பற்சக்கர இயக்கி

திருகு பற்சக்கர இயக்கி (Worm drive) என்பது பற்சில்லுகளுடன் கூடிய ஒரு அமைப்பாகும். இது திருகாணிப்புரியுடன் கூடிய திருகும், அதனுடன் சரியாகப் பொருந்தும் படியான திருகு பற்சக்கரமும் இணைந்த ஒரு அமைப்பாகும். இதில் திருகு என்ற பாகமும், திருகு பற்சக்கரம் என்ற பாகமும் உள்ளது. திருகு பற்சக்கர இயக்கி அமைப்பிலுள்ள பற்சக்கரம் (gear) சுழலும் வேகத்தைக் குறைத்து, முறுக்கு விசையின் வேகத்தை அதிகரிக்கச்  செய்யும். இது ஆறு வகை எளிய இயந்திரங்களில் ஒன்றாகும்.
இயக்கத்தை 900 கோணத்திற்குத் திருப்புவதே, இதன் மிக முக்கியப் பயனாகும்.

விளக்கம் 

பொதுவான பற்சில்லுடன் கூடிய பற்சக்கர அமைப்பில் உள்ளதை விட சிறிய பற்சக்கரங்களே, திருகு பற்சக்கர இயக்கியின் பற் சக்கர அமைப்பில் பயன்படுத்தப்படுகிறது. திருகும், திருகு பற்சக்கரமும் ஒன்றுக்கொன்று செங்குத்தாக இயங்கும்.
திருகிலுள்ள புரிகளின் எண்ணிக்கையும், திருகு பற்சக்கரத்திலுள்ள புரிகளின் எண்ணிக்கையும் திருகு பற்சக்கர இயக்கியின் இயக்கத்தை நிர்ணயிக்கிறது.

வகைகள்
மூன்று வகையான திருகு பற்சக்கர இயக்கிகள் உள்ளன.
வரிப்பள்ளமில்லா திருகு பற்சக்கர இயக்கிகள்.
ஒற்றை வரிப்பள்ளமுள்ள திருகு பற்சக்கர இயக்கிகள்.
இரட்டைவரிப்பள்ளமுள்ள திருகு பற்சக்கர இயக்கிகள். இவ்வகை இயக்கிகள் அதிகப் பளுவையும் சுழலுச் செய்யக் கூடியன.

வேலை செய்யும் விதம் 
முன்னும் பின்னும் இயங்கும் மற்ற பற்சில்லுகளைப் போல்லல்லாமல், திருகு பற்சக்கர இயக்கிகள் ஒரே திசையிலே சுழலக் கூடியவை. இதனால் திருகு பற்சக்கரம், திருகை இயக்குவது தவிர்க்கப்படுகிறது.திருகு மட்டுமே திருகு பற்சக்கரத்தை இயக்க முடியும். பின்னால் சுற்றும் போது ஊராய்வு மிக அதிகமாவதால், திருகு பற்சக்கர இயக்கி தனது இயக்கத்தை நிறுத்திவிடுகிறது.

பயன்பாடுகள்

நரம்பிசைக் கருவிகளிலுள்ள நரம்புகளின் இறுக்கத்தைச் சரிசெய்ய உதவுகிறது.
மின்உயர்த்தியில் (Elevator) பழுது ஏற்பட்டால், பின்னோக்கி வராமல் இருக்க (விபத்தைத் தவிர்க்க) உதவுகிறது.
சரக்குந்துகளில் பாரத்தின் காரணமான சக்கரங்களில் ஏற்படும் சிறு சிறு மாற்றங்களைச் சரி செய்ய உதவுகிறது.
இரும்பு கதவைக் கட்டுப்படுத்தும் திருகு பற்சக்கர இயக்கி, ஒரு நிலையில் உள்ள கதவை அதே நிலையில் வைத்திருக்க உதவுகிறது மற்றும் கதவை உடைக்க இயலாத, ஒரு பாதுகாப்பு  கருவியாக செயல்படுகிறது.
பொம்மை வாகனங்களில், நெகிழியால் உருவாக்கப்பட்ட திருகு பற்சக்கர இயக்கி பயன்படுகிறது.

இடது கை சுழற்சி மற்றும் வலது கை சுழற்சியுள்ள திருகு பற்சக்கர இயக்கிகள்

இடது கை சுழற்சியுள்ள திருகு பற்சக்கர இயக்கிகள் இடஞ்சுழியாக சுழலக் கூடியவை.
வலது கை சுழற்சியுள்ள திருகு பற்சக்கர இயக்கிகள் வலஞ்சுழியாக சுழலக் கூடியவை.

மேலும் காண்க
 பற்சில்லு
 எளிய இயந்திரம்

மேற்கோள்கள்

உசாத்துணைகள்

வெளியிணைப்புகள்

Kinematic Models for Design Digital Library (KMODDL) Movies and photos of hundreds of working mechanical-systems models at Cornell University. Also includes an e-book library of classic texts on mechanical design and engineering.
 Formulae & Calculations for Worm Drive 
 Various Metric Gears downloadable design specifications, 2D-3D models and catalogues
 Various Worm Gearboxes, 3D models
 Machining of Worm Shaft and Worm Gears

கருவிகள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இயங்குபடம் உள்ள கட்டுரைகள்
டி. கடம்பாவன சுந்தரம்

டி. கடம்பாவன சுந்தரம் (T. Kadambavana Sundaram) என்பவர் ஒரு இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். இவர் 1962 தேர்தலில் அருப்புக்கோட்டை தொகுதியில் இருந்து இந்திய தேசிய காங்கிரஸ் கட்சி வேட்பாளராக தமிழ்நாடு சட்டசபைக்கு தேர்ந்தெடுக்கப்பட்டார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
விருதுநகர் மாவட்ட நபர்கள்
லட்சுமணம்பட்டி பாம்பாளம்மன் கோயில்

லட்சுமணம்பட்டி பாம்பாலம்மன் கோயில் தமிழ்நாட்டில் கரூர் மாவட்டம், மகாதானபுரம் தென்பாகம், லட்சுமணம்பட்டி என்னும் ஊரில் அமைந்துள்ள சுயம்பு கோயிலாகும்.

வரலாறு 
இக்கோயில் பதினெட்டாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் பாம்பாலம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் ஒருகாலப் பூசை நடக்கின்றது. வைகாசி மாதம் முக்கிய திருவிழா நடைபெறுகிறது. கார்த்திகை மாதம் திருவிழா நடைபெறுகிறது.

மேற்கோள்கள் 

கிராமக் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
கே. துரை

கே. துரை (K. Durai) துரை ஏப்ரல் 2001 இல் திமுகவில் இருந்து வெளியேறினார். 2001 சட்டமன்றத் தேர்தலில் போட்டியிட அவருக்கு கட்சி வேட்புமனு மறுக்கப்பட்டது, முறையற்ற குற்றச்சாட்டுகளுக்கு மத்தியில், அவர் மறுத்தார்.ஓர் இந்திய அரசியல்வாதியும், முன்னாள் சட்டமன்ற உறுப்பினரும் ஆவார். அவர் 1996 தேர்தலில் திருவெறும்பூர் தொகுதியில் இருந்து, திராவிட முன்னேற்றக் கழக வேட்பாளராக, தமிழ்நாடு சட்டசபைக்கு தேர்ந்தெடுக்கப்பட்டார்.

துரை, 2001 சட்டமன்றத் தேர்தலில் போட்டியிட வாய்ப்பு மறுக்கப்பட்டதால், திமுக விலிருந்து விலகினார்.

மேற்கோள்கள் 

திராவிட முன்னேற்றக் கழக அரசியல்வாதிகள்
திருச்சி மாவட்ட நபர்கள்
11 ஆவது தமிழ்நாடு சட்டமன்ற உறுப்பினர்கள்
வடசேரி தழுவிய மகாதேவர் கோயில்

தழுவிய மகாதேவர் கோயில் என்பது தமிழ்நாட்டில் கன்னியாகுமரி மாவட்டம், வடசேரி என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் மூன்றாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் தழுவியமகாதேவர், ஆவுடையம்பாள் சன்னதிகளும், ஜுரதேவர், தட்ஷிணாமூர்த்தி, முருகர், சனீஸ்வரர், சண்டிகேஸ்வரர், ஸ்ரீசாஸ்தா, பிள்ளையார் உபசன்னதிகளும் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் சிவாகம முறைப்படி நான்கு காலப் பூசைகள் நடக்கின்றன. மார்கழி மாதம் மார்கழி திருவிழா முக்கிய திருவிழாவாக நடைபெறுகிறது. ஐப்பசி மாதம் திருக்கல்யாணம் திருவிழாவாக நடைபெறுகிறது.

மேற்கோள்கள் 

கன்னியாகுமரி மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
வலையப்பட்டி வலம்புரிநாதசுவாமி கோயில்

மலையாண்டி சுவாமி, வடுவகிர்விழியாள் உடனுறை வலம்புரிநாத சுவாமி கோயில் என்பது தமிழ்நாட்டில் புதுக்கோட்டை மாவட்டம், வலையபட்டி என்னும் ஊரில் அமைந்துள்ள சிவன் கோயிலாகும்.

வரலாறு 
இங்கு முதலில் விநாயகருக்கு மட்டுமே சிறு கோயில் இருந்தது. பின்னர் நகரத்தாரின் முயற்சியால் குன்றின் மீது கற்கள் ஏற்றப்பட்டு கோயில் கட்டபட்டது. பிடாரிப்பட்டி கிராமத்தில் முங்கிற்புதரில் இருந்த சிவலிங்கத்தை மீட்டு வலம்புரிநாதர் என்ற பெயரில் இக்கோயிலில் பிரதிட்டை செய்தனர். பின்னர் புதியதாக அம்மன் சிலையை செதுக்கி  வடுவகிர்விழியாள் என்ற பெயரில் அம்மனைப் பிரதிட்டைச் செய்தனர். இப்பணிகள் நிறைவுற்றப் பிறகு நந்தன ஆண்டு தை 19 ஆம் நாள் (1892) கோயிலின் முதல் குடமுழுக்கு செய்யப்பட்டது.

கோயில் அமைப்பு 
இக்கோயிலில் வலம்புரிநாதசுவாமி, சிவவடிவிளியாள் சன்னதிகள் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள் 
இக்கோயிலில் மூன்று காலப் பூசைகள் நடக்கின்றன. [[தை மாதம்]] தைப்பூசம் முக்கிய திருவிழாவாக நடைபெறுகிறது. ஐப்பசி மாதம் சூரசம்காரம் திருவிழாவாக நடைபெறுகிறது.

மேற்கோள்கள் 

புதுக்கோட்டை மாவட்டத்திலுள்ள சிவன் கோயில்கள்
ராமச்சந்திரன் ரமேஷ்

ராமச்சந்திரன் ரமேஷ் (ஆங்கில மொழி Ramachandran Ramesh) (பிறப்பு; 20 ஏப்ரல் 1976). என்பவர் இந்தியாவின் சதுரங்க கிராண்டுமாஸ்டர் ஆவார். இவர் 2002 பிரித்தானிய சாம்பியன்ஷிப் மற்றும் 2007 காமன்வெல்த் சாம்பியன்ஷிப்பை வென்றவர் ஆவார்.

இவா் பெண் கிராண்டு மாசுட்டர்  ஆர்த்தி ராமசாமியை   திருமணம் செய்து கொண்டாா். இவா்கள் தான் இந்தியாவின் முதல் சதுரங்க கிராண்ட்மாஸ்டர் தம்பதியா் ஆவா்.

இவர் 2008 ஆம் ஆண்டு இளம் சதுரங்க வீரர்களுக்கு பயிற்சி அளிக்க ஏதுவாக சென்னையில் செஸ் குருகுலம் என்னும் செஸ் அகாடமியைத் தொடங்கினார். இந்த சதுரங்க குருகுலம் தற்போது இந்தியாவிலிருந்து கார்த்திகேயன் முரளி, பிரஞ்ஞானந்தா,  வைஷாலி, அரவிந்த் சிதம்பரம் உட்பட பல சர்வதேச சதுரங்க  சாம்பியன்களை உருவாக்கியுள்ளது.

மேற்கோள்கள் 

1976 பிறப்புகள்
இந்திய சதுரங்க வீரர்கள்
வாழும் நபர்கள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
சதுரங்க கிராண்டு மாசுட்டர்கள்
சென்னை சதுரங்க வீரர்கள்
வானாபுரம் பாணபுரீஸ்வரர் கோயில்

வானாபுரம் பாணபுரீஸ்வரர் கோயில் தமிழ்நாட்டில் தஞ்சாவூர் மாவட்டம், வானாபுரம் என்னும் ஊரில் அமைந்துள்ள சிவன் கோயிலாகும்.

வரலாறு 
இக்கோயில் பதினைந்தாம் நூற்றாண்டைச் சேர்ந்தது. இக்கோயிலுக்குத் தலவரலாறு உண்டு.

கோயில் அமைப்பு 
இக்கோயிலில் பாணபுரீஸ்வர சுவாமி, அபிராமி சன்னதிகள் உள்ளன. இங்குக் கோயில் கல்வெட்டு உள்ளது. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள் 
இக்கோயிலில் சிவாகம முறைப்படி நான்கு காலப் பூசைகள் நடக்கின்றன. கார்த்திகை மாதம் திருக்கார்த்திகை முக்கியத் திருவிழாவாக நடைபெறுகிறது. ஆவணி, புரட்டாசி, மார்கழி மாதம் விநாயகர் சதுர்த்தி, நவராத்திரி, திருவாதிரை திருவிழாவாக நடைபெறுகிறது.

மேற்கோள்கள் 

தஞ்சாவூர் மாவட்டத்திலுள்ள சிவன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
ஷா ஆலம் II

அலி கவுஹர் (25 ஜூன் 1728 - 19 நவம்பர் 1806), என்பவர்  வரலாற்றில் இரண்டாம்  ஷா ஆலம் என அறியப்பட்டவர் ஆவார். இவர் இந்தியாவின் பதினாறாவது முகலாய பேரரசர் ஆவார். அவர் இரண்டாம் அலாம்கிரின் மகனாவார். இவருடைய ஆட்சியின் போது இவரது அதிகாரத்தை மிகவும் குறுகிய எல்லைக்கு உட்பட்டதாக இருந்தது. இவரது ஆட்சிப்பரப்பு  தில்லி முதல் பாலம் வரை ஆகும் என்று பெர்சிய மொழியில் எழுதப்பட்ட நூலான சுல்தானக இ ஷா ஆலம் குறிப்பிடுகிறது. பாலம் என்பது தில்லி புறநகர் பகுதியாகும்.

ஷா ஆலம் ஆப்கானிஸ்தானின் அமீர் அகமது ஷா அப்தாலியால் பல ஆக்கிரமிப்புகளை எதிர்கொண்டார். இது மராத்திய சாம்ராஜ்ஜியத்திற்கு இடையே மூன்றாவது பானிபட் போருக்கு வழிவகுத்தது, தில்லி மற்றும் முகலாய விவகாரங்களை அப்துல்லா தலைமையிலான ஆப்கானியர்கள் பாதுகாத்து வந்தனர். 1760 ஆம் ஆண்டில் அப்தலியின் ஆக்கிரமிப்பு படைகள் சதாசிவராவ் பாவ் தலைமையிலான மராத்தியர்களால் விரட்டியடிக்கப்பட்டன, இவர் மூன்றாம்  ஷாஜஹானை, மூன்றாம் பெரோஸ் ஜங்- ன் கைப்பாவையாகவும், இரண்டாம் ஷா ஆலத்தை மராட்டிய சாசனத்தின் கீழ் உரிமையுள்ள பேரரசராக நிறுவினார்.

இரண்டாம் ஷா ஆலம் ஒரே மற்றும் சரியான சக்கரவர்த்தியாக கருதப்பட்டார், ஆனால் மராத்திய தளபதி மகாதாஜி ஷிண்டேவின் பாதுகாப்பின் கீழ் இருந்த தில்லிக்கு 1772 வரை இவர்  திரும்ப முடியவில்லை. இவர் பாக்சார் போரில் பிரித்தானியக் கிழக்கு இந்திய கம்பெனிக்கு எதிராகப் போராடினார்.

இரண்டாம் ஷா ஆலம் கவிதைத் தொகுப்பினை  எழுதியுள்ளார், இவரது புனைபெயர் அப்டாப் என்பதாகும். இவரது கவிதைகளை மிர்ஸா பகிர் மேகின் என்பவர் வழிநடத்தி, தொகுத்து சேகரித்தார்.

ஆரம்ப வாழ்க்கை 
1728 ஜூன் 25 இல், முகலாய பேரரசர் ஜஹந்தர் ஷாவின் மகனான "ஷாஜாதா" (இளவரசர்) அசீஸ்-உத்-தின் என்பவருக்கு அலி கவுஹர் பிறந்தார். இவரது தந்தை பேரரசராக மாறியதன் மூலம் இவர் ஒரு கௌரவமான இளவரசனாக பதிவு செய்யப்படவில்லை, ஆகவே இவரது தந்தையின் ஆட்சியின் போக்கில் இயற்கையாக நியமிக்கப்பட்டார்.

இவரது தந்தையின் இணைப்பில், இவர் பேரரசின் "வலி ஆத்" (அரச இளவரசர்) ஆனார். ஆனால் வஜீர் இமாத்-உல்-முல்க் என்பவர் கையில் கிட்டத்தட்ட அனைத்து அதிகாரமும் இருந்தது. ஆகவே இவர் உயிர் பிழைக்க 1758 ஆம் ஆண்டு, டெல்லியில் இருந்து தப்பிச் சென்றார்.

மேற்கோள்கள் 

1728 பிறப்புகள்
1806 இறப்புகள்
முகலாய அரசர்கள்
தைமூரியப் பேரரசர்கள்
18-ஆம் நூற்றாண்டு இந்திய அரசர்கள்
நிவாஸ் (சட்டமன்றத் தொகுதி)

நிவாஸ் (சட்டமன்றத் தொகுதி) (Niwas Assembly constituency, தொகுதி எண் : 106) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி மண்டலா  மாவட்டத்தில் அமைந்துள்ளது .  இத்தொகுதி பழங்குடி  இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
நிவாஸ் சட்டமன்றத் தொகுதியின் தற்போதைய உறுப்பினராக பாரதிய ஜனதா கட்சியைச்  சேர்ந்த ராம்பியாரி குலஸ்தி இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மண்டலா மாவட்டம்
மத்தியப் பிரதேச சட்டமன்றத் தொகுதிகள்
மண்டலா (சட்டமன்றத் தொகுதி)

மண்டலா (சட்டமன்றத் தொகுதி) (Mandla Assembly constituency, தொகுதி எண் : 107) என்பது இந்தியாவின் மையப்பகுதியில் அமைந்துள்ள மத்தியப் பிரதேச மாநிலத்தின் 230 சட்டமன்றத் தொகுதிகளுள் ஒன்றாகும்.</span> இத்தொகுதி மண்டலா  மாவட்டத்தில் அமைந்துள்ளது.  இத்தொகுதி பழங்குடி  இனத்தவருக்கு (எஸ்.டி) ஒதுக்கப்பட்ட தனித் தொகுதியாகும்.

தற்போதைய சட்டமன்ற உறுப்பினர் 
மண்டலா சட்டமன்றத் தொகுதியின் தற்போதைய உறுப்பினராக இந்திய தேசிய காங்கிரஸ் கட்சியைச் சேர்ந்த சஞ்சீவ் சோட்டீலால் உய்கி இருக்கிறார்.

மேற்கோள்கள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
மண்டலா மாவட்டம்
மத்தியப் பிரதேச சட்டமன்றத் தொகுதிகள்
பாலச்சந்திரன் பிரபாகரன் கொலை

பாலச்சந்திரன் பிரபாகரன் (Balachandran Prabhakaran, 1 அக்டோபர் 1996 – 18 மே 2009) இலங்கை தமிழீழ விடுதலைப் புலிகள் இயக்கத்தின் நிறுவனரும் தலைவருமான வேலுப்பிள்ளை பிரபாகரனின் மூன்றாவது மகனாவார்.

இவர் இலங்கையில் நடைபெற்ற இறுதிக்கட்ட உள்நாட்டுப் போரில் 2009 மே 18 அன்று கொல்லப்பட்டார். இலங்கை ராணுவம் இவர் போரின் போது குண்டடிபட்டு இறந்ததாக அறிவித்தது. 2013ஆம் ஆண்டில், இவர் இலங்கை ராணுவத்தின் பிணைக்கைதியாய் இருப்பது போன்ற புகைப்படம் வெளியானது. இவர் மார்பில் நெருக்கத்தில் வைத்து ஐந்து முறை சுடப்பட்ட புகைப்படம் பின்னர் வெளியானது.

”நோ பயர் சோன்” என்ற ஆவணப்படத்தின் இயக்குநர் கல்லும் மக்ரே, "வெளியான புகைப்படங்கள், இவர் போரின் போது கொல்லப்பட்டார் என்பதைத் தெளிவாக நிராகரிக்கிறது. எவ்வாறெனில் அவர் கையில் உள்ள சிற்றுண்டிப் பொட்டலமும் இயல்பான சூழலும் பிணைக்கைதியாய்க் கொல்லப்பட்டார் என்பதை உணர்த்துகிறது" என்கிறார்.. இலங்கை சனநாயக பத்திரிக்கையாளர் குழுவும், இந்தப் புகைப்படங்கள் அவர் சுட்டுக்கொல்லப்பட்டதை நிரூபிக்கிறது எனக் கூறுகிறது.

மேற்கோள்கள் 

2009 இறப்புகள்
1996 பிறப்புகள்
தமிழீழம்
இலங்கையில் பொதுமக்கள் படுகொலைகள்
இலங்கையில் தனிநபர் தமிழர் படுகொலைகள்
இலங்கையில் போர் குற்றங்கள்
கொலை செய்யப்பட்ட மாணவர்கள்
சாரணப்படை

ஒரு சாரணப்படை (Scout troop) என்பது சாரணர்கள், சாரணியர்கள், சாரணர் இயக்கம் ஆகியவற்றின் அடிப்படை அலகுகளை விவரிக்க பயன்படுத்தப்படும் ஒரு சொல் ஆகும்.  சாரணப்படை என்பது இராணுவம், காவல்காரா்கள் போன்ற படைகளில் போரிடுவது, பணிகளைச் செய்வது, குழுவாக சேர்ந்து செயல்படுவது ஆகியவற்றை சாரணப்படையில் செயல்படுத்துவதற்காக உருவாக்கப்பட்டது ஆகும்.

சாரண - சாரணியா் மற்றும் சாரண இயக்கம் 
சாரணர் இயக்கத்தில், சாரணப்படை என்பது சாரணர்கள், சாரணியர்களை உள்ளடக்கிய பல சாரண அணிகளைக் கொண்ட ஒரு நிறுவனப் பிரிவாகும். பெண் வழிகாட்டிகள் பெரும்பாலும் அணிக்குப் பதிலாக அலகு என்பதனையும் படைக்குப் பதிலாக நிறுவனம் என்ற சொற்களைப் பயன்படுத்துகின்றனர்.சிறிய குழுவில் ஆறு முதல் எட்டு சாரண, சாரணியர்கள் இருப்பார்கள். சாரண, சாரணியர்களின் வயது 10 முதல் 18 முடிய இருக்க வேண்டும். சாரணப்படையானது அதிலுள்ள எண்ணிக்கையை பொருத்து மாறுபடலாம். சாரணப்படையாது வழக்கமாக கூடும் இடத்தில் கூடிக்கொள்ளலாம். சில சாரணப் படை கூடுதலான செயல்பாடுகளையும் செய்யலாம். சில சமையங்களில் சாரணப்படைகள் மற்ற சாரணப் படைகளான பேவர்ஸ், குருளையா், ரோவர்ஸ் ஆகிய பல்வேறு குழுக்களுடன் சோ்ந்து பல்வேறு நிகழ்ச்சிகளை கொடுக்கலாம்.

தலைமைப்பண்பு 
சாரண, சாரணியரில் தலைமைப் பண்பை உருவாக்கி சிறந்த தலைவனை உருவாக்கவேண்டும் என்பதனை நோக்கமாகக் கொண்டது. சாரணப்படையானது சிறிய நான்கு குழுக்கலாகப் பிாிக்கப்பட்டு அந்த சிறிய குழுவிற்கு ஒரு தலைவனை உருவாக்க வேண்டும். சாரணர் தலைவர் தலைமையில் கண்ணிய மன்றக் கூட்டம் கூட்டப்படும். அந்த கண்ணிய மன்றக் கூட்டத்தில் அணித் தலைவர் தேர்ந்தெடுக்கப்படுகிறார். கண்ணிய மன்றக் கூட்டத்தில் அடுத்த நிகழ்ச்சிகள், செயல்பாடுகள் ஆகியவை விவாதிக்கப்படும்.

மேற்கோள்கள் 

சாரணியம்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
சூலக அறை

சூலக அறை என்பது (Locule) ஓர் உயிரினத்தின் (விலங்கு, தாவரம், பூஞ்சை) ஒரு பகுதி அல்லது ஓர் உள்ளுறுப்புனுள் அமைந்த சிறு குழிவு அல்லது பகுதியைக் குறிக்கும்.  "Locule" என்பது இலத்தின் மொழியில் "சிறிய இடம்" என்று பொருள்படும்.

பூக்கும் தாவரங்களில் இது, சூலகத்தினுள் (சூல்வித்திலை அல்லது சூல்வட்டம்) அமைந்துள்ள அறையாக இருக்கும். சூலக அறைகள் எண்ணிக்கையின் அடிப்படையில் ஒற்றைச்சூலக அறை, இருசூலக அறை, முச்சூலக அறை பல்சூலக அறை ஓரறைகள் கொண்டவை என்றமையும்.  எத்தனை சூலிலைகள் உள்ளதோ அத்தனை சூலக அறைகள் அல்லது அதற்கும் குறைவான அளவில் இருக்கும். சூலக அறையில் சூல்கள் அல்லது வித்துகள் காணப்படும்.

சூலகஅறை என்ற சொல்லானது, மகரந்தங்களைக் கொண்டுள்ள மகரந்தப்பைகளையும் குறிக்கலாம்.

பைப்பூஞ்சைத் தொகுதிகளில்,  வித்துக்கலவை உருவாகும் இனபெருக்கக் பாகத்தினுள் சூலக அறைகள் உள்ளன.

மேற்கோள்கள் 

தாவர உடற்கூற்றியல்
துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
தாவர அமைப்பியல்
ரேணுகா ரவீந்திரன்

ரேணுகா ரவீந்திரன் (Renuka Ravindran, இராஜகோபாலன்), இந்திய அறிவியலாளர் ஆவார். இவர் இந்திய அறிவியல் கழகத்தின் முதல் பெண் பீடாதிபதியாகப் பணியாற்றினார்.

கல்வி மற்றும் பணி
ரேணுகா இராஜகோபாலன் சென்னை வேப்பேரி பிரசண்டேசன் கான்வென்ட்டின் மாணவியாக இருந்தார். பின்னர் சென்னை பெண்கள் கிறித்தவக் கல்லூரியில் பயின்றார்.  இவர் இந்திய அறிவியல் கழகத்தில் இருந்து கணிதத்தில் முனைவர் பட்டம் பெற்றார். பின்னர் செருமனி ஆச்சென் பல்கலைக்கழகத்தில் இருந்து பொறியியலில் முனைவர் பட்டம் பெற்றார். 1967 ஆம் ஆண்டில் இந்திய அறிவியல் கழகத்தில் இணைந்து கணிதவியல் பிரிவில் பேராசிரியராகவும், பின்னர் இந்திய அறிவியல் கழகத்தின் பீடாதிபதியாகவும் பணிபுரிந்தார். செருமனியில் கெய்செர்சிலாப்டன் பல்கலைக்கழகம் உட்பட பல்வேறு பல்கலைக்கழகங்களில் வருகைதரு பேராசிரியராகவும் பணியாற்றினார். அவர் நேரியல்சாரா அலைகள் மற்றும் நியூட்டன் விதிக்கு உட்படாத திரவங்கள் ஆகிய துறைகளில் சிறந்து விளங்கினார்.

மேற்கோள்கள்

1943 பிறப்புகள்
இந்தியக் கணிதவியலாளர்கள்
வாழும் நபர்கள்
இந்தியப் பெண் அறிவியலாளர்கள்
தமிழகப் பெண் அறிவியலாளர்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இந்தியப் பெண் கணிதவியலாளர்கள்
டோக்லாம்

டோக்லாம், பூடானில் தென்மேற்கில் இமயமலையில் அமைந்த குறுகிய பீடபூமியாகும். டோக்லாம் பீடபூமி பூடான், இந்தியா மற்றும் திபெத் தன்னாட்சிப் பகுதிகளை இணைக்கும் முச்சந்தியாக விளங்குகிறது. இது கடல் மட்டத்தில் இருந்து 4,310 மீட்டர் உயரத்தில் பூடானில் அமைந்துள்ளது.

டோக்லம் கணவாய் இந்தியாவின் சிக்கிம் மாநிலத்தை, சீனாவின் திபெத்துடன் இணைக்கிறது.

அமைவிடம்
இந்தியாவையும், சீனாவையும் பிரிக்கும் சிக்கிம் மாநிலத்தில் உள்ள நாதூ லா கணவாயிலிருந்து 15 கிலோ மீட்டர் தொலைவில் டோக்லம் பீடபூமி உள்ளது. துவக்கத்தில் திபெத்தின் சும்பி பீடபூமியின் பகுதியாக டோக்லாம் இருந்தது.

சீனாவுக்கும், வடகிழக்கு இந்தியாவின் மாநிலமான சிக்கிம் மற்றும் பூடான் நாட்டிற்கும் இடையிலான சந்திப்பில் டோக்லாம் பீடபூமி உள்ளது. சீனா - பூடான் இடையே, டோக்லம் பீடபூமி குறித்து சர்ச்சை நீண்டகாலமாக உள்ளது. டோக்லாம் பீடபூமியை பூட்டான் உரிமை கொண்டாடுவதற்கு இந்தியா ஆதரவு தெரிவிக்கிறது.

ஒப்பந்தங்கள்
1988 மற்றும் 1998ஆம் ஆண்டுகளில் சீனாவும், பூடானும் எழுத்துப்பூர்வமாக செய்து கொண்ட ஒப்பந்தப்படி, இப்பகுதியை இது வரை உள்ள நிலையின் படியே இருக்கவும், இப்பகுதியில் இருநாடுகளும் அமைதி காக்கவும் ஒப்புக் கொண்டது. 2017ல் டோக்லம் பகுதியில் சீனா சாலை அமைப்பதை பூடான் கடுமையாக எதிர்ப்பு தெரிவித்தது.

2017ல் டோக்லம் குறித்தான சீனா-இந்தியவின் நிலைப்பாடுகள்
சூன், 2017ல் சீனா  திபெத்தின் யாதோங் கவுண்டி முதல் டோக்லம் வரை சாலை அமைக்க, டோக்லம் பகுதியில் ஊடுவுருவிய சீனப் படைவீரர்களை, பூடான் மற்றும் இந்தியாவின் பாதுகாப்புப் படையினர் தடுத்து நிறுத்தினர். 

 இதனால் கோபமுற்ற  சீன இராஜதந்திரிகள், இந்தியா மீது கடுமையான அறிக்கைகள் தொடர்ந்து ஊடகங்களில் வெளியிட்டு வருகிறது. பின்னர் சீன படைவீரர்கள் இந்தியாவின் இரண்டு பதுங்கு குழிகளை தாக்கி அழித்துள்ளனர். மேலும் சீனா தனது நிலப்பரப்பை, இந்தியா ஆக்கிரமிப்பதாக கூறிவருகிறது.

29 சூன் 2017ல் தனது நிலப்பரப்பான டோக்லமில் சீனா சாலை அமைப்பதை பூடான்  எதிர்த்துள்ளது. அதே நாளில் பூடான் – சீனா எல்லைப்புறங்களில் இந்தியா தனது படைகளை குவித்து வருகிறது. சீனாவும் அதே நாளில், டோக்லம் மற்றும் சிக்கிமின் சில பகுதிகள் தனது நிலப்பரப்பே என புதிய வரைபடத்தை வெளியிட்டது. இதற்கு ஆதாரமாக 17 மார்ச் 1890  அன்று கல்கத்தா மாநாட்டில் (Calcutta Convention) பிரித்தானியப் பேரரசும், சீனாவின் சிங் பேரரசும்  திபெத் மற்றும் சிக்கிம் குறித்து செய்து கொண்ட ஒப்பந்தத்தை சீனா அரசு நினைவுபடுத்துகிறது. 

மேலும் 3 சூலை 2017ல், கல்கத்தா ஒப்பந்தத்தை அப்போதைய இந்தியப் பிரதமர் ஜவகர்லால் நேருவும் ஏற்றுக் கொண்டதாக 3 சூலை 2017ல் சீனா தெரிவிக்கிறது.

இதனையும் காண்க
 டோக்லாம் பிணக்கு
 சும்பி பீடபூமி

மேற்கோள்கள்

வெளி இணைப்புகள்
 China claims Doklam Plateau in Bhutan to gain strategic edge over India - டோக்லம் - காணொளி
India-China confrontation at Doklam Plateau, Bhutan – டோக்லம் - காணொளி

பூட்டானின் புவியியல்
வேளாண் ஆய்வு நிலையம், அனக்காயம்

வேளாண் ஆராய்ச்சி நிலையம், அனக்காயம் (Agricultural Research Station) என்பது கேரளத்தின், மலப்புரம் மாவட்டத்தில் அனக்காயத்தில் உள்ள கேரள வேளாண்மை பல்கலைக்கழகத்தின் மத்திய மண்டலத்தின் கீழ் உள்ள ஒரு ஆய்வு நிலையம் ஆகும். இந்நிலையம் முதன் முதலில் முத்திரி ஆராய்ச்சி நிலையமாக 1963 ஆம் ஆண்டு உருவாக்கப்பட்டது. இது 9.92 ஹெக்கடா் பரப்பளவு கொண்டது. அனக்காயம் வேளாண் ஆராய்ச்சி நிலையம் 18 தாய் தாவங்களின் சேர்க்கையால் உருவாக்கப்பட்ட 216 வீரிய ஒட்டு இரகங்களை பராமரித்து வருகிறது. அனக்காயம் 1, தாராஸ்ரீ, மிருதளா போன்ற மூன்று பயிர் இனங்கள் இந்நிலையத்திலிருந்து வெளியிடப்பட்டுள்ளது. 

கேரள அரசு இந்நிலையத்தில் ஆராய்ச்சி நிகழ்ச்சிகளை நடத்த அதிகமான வாய்ப்புகள் கிடைக்கப்பெறுகிறது. மேலும் கேரள அரசாங்கத்தால் வழங்ப்பெறும் சிறந்த ஆராய்ச்சி நிலையம் என்ற தகுதியைப் பெற்றுள்ளது. 

துபாய் வேளாண் அமைச்சா் தூதுக் குழுவினர் 2012 ஆம் ஆண்டு இந்நிலையத்திற்கு வருகையளித்துள்ளாா்.

சான்றுகள்

வெளி இணைப்புகள் 
 Official Website 
 KAU Institutions / Stations 

துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
மலப்புறம் மாவட்டம்
தமிழக ஆசிரியர்கள் தொடங்கிய தாவரவியல் கட்டுரைகள்
உருளுறையக் கனி

உருளுறையக் கனி (silique) அல்லது உறைக்கனி என்பது ஒரு கனிவகை ஆகும். இதற்கு கீழ்மேல்வெடி கனி என்ற பொருளும் உண்டு. இது இரு இணைந்த சூழிலைகளைக் கொண்ட நீளமான கனி. இந்தக் கனியானது நீளத்தை விட மூன்று மடங்கு அகலம் கொண்டது. மூன்று மடங்கு அகலம் குறைவாக இருக்கும்போது காய்ந்த காயாக இருக்கிறது. கனி முதிர்ந்தவுடன் கனி உறையானது வெடிக்கிறது. இவ்வகை கனியானது பிரஸிகேவியே குடும்பத்தில் காணப்படுகிறது. சில சிற்றினங்களில் இக்கனியை ஒத்த சிறிய கனி சிற்றுறைக்கனி என்ற பெயரில் அழைக்கப்படுகிறது. மேலும் இதனுடன் ஒத்த சில தாவர இனங்களில் கனி முதிர்ச்சி அடையும்பொழுது வெடிப்பது இல்லை. இதற்கு வெடியா உறைக் கனிகள் என்று பெயர்.

வேறு பெயர்
காளான்குடைத் தாம்பு (குடைதாங்கும் குறுகிய நீண்ட காம்பு)

காட்சிமேடை

மேற்கோள்கள்

வெளி இணைப்புகள்
https://www.frontiersin.org/articles/10.3389/fpls.2020.00580/full

தாவரவியல்
துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
சிங்காநல்லூர் செல்லாண்டியம்மன் கோயில்

சிங்காநல்லூர் செல்லாண்டியம்மன் கோயில் தமிழ்நாட்டில் கோயம்புத்தூர் மாவட்டம், சிங்காநல்லூர் என்னும் ஊரில் அமைந்துள்ள அம்மன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் செல்லாண்டியம்மன் சன்னதியும், விநாயகர், முருகன், துர்க்கை அம்மன், நவகிரகம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் உள்ளது.

பூசைகள் 
இக்கோயிலில்  முறைப்படி மூன்று காலப் பூசை நடக்கின்றது. சித்திரை மாதம் சித்திரை முதல் நாள் முக்கிய திருவிழாவாக நடைபெறுகிறது. புரட்டாசி மாதம் நவராத்திரி விழா திருவிழாவாக நடைபெறுகிறது.

மேற்கோள்கள் 

கோயம்புத்தூர் மாவட்டத்திலுள்ள அம்மன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
திருவல்லிக்கேணி காமகலாகாமேஸ்வரர் கோயில்

திருவல்லிக்கேணி காமகலாகாமேசுவரர் கோயில் தமிழ்நாட்டில் சென்னை மாவட்டம், திருவல்லிக்கேணியில் அமைந்துள்ள சிவன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் காமகலாகாமேசுவரர், காமகலாகாமேசுவரி சன்னதிகளும், விநாயகர், சுப்பிரமணியர், ஆஞ்சநேயர், நவகிரகம் உபசன்னதிகளும் உள்ளன. இக்கோயிலில் ஐந்து நிலை கொண்ட இராசகோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் காமிகாகம முறைப்படி நான்கு காலப் பூசைகள் நடக்கின்றன. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது. புரட்டாசி மாதம் நவராத்திரி-10 திருவிழாவாக நடைபெறுகிறது.

மேற்கோள்கள் 

சென்னை மாவட்டத்திலுள்ள சிவன் கோயில்கள்
சென்னை சிவசுப்பிரமணியசுவாமி கோயில்

சென்னை சிவசுப்பிரமணியசுவாமி கோயில் தமிழ்நாட்டில் சென்னை மாவட்டம், சென்னையில் அமைந்துள்ள முருகன் கோயிலாகும்.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் சிவசுப்பிரமணியசுவாமி, வள்ளி, தெய்வானை சன்னதிகளும், விநாயகர் உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள் 
இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. ஐப்பசி மாதம் கந்தசஷ்டி திருவிழாவாக நடைபெறுகிறது.

மேற்கோள்கள் 

சென்னையிலுள்ள முருகன் கோயில்கள்
சரி பார்க்க வேண்டிய தானியக்கக் கோயில் கட்டுரைகள்
மேரி சூறாவளி (2014)

மேரி சூறாவளி என்பது பசிபிக் கடற்பகுதியில் ஏற்பட்ட ஒரு சூறாவளி ஆகும். இதுவரை ஏற்பட்ட பசிபிக் சூறாவளிகளில் ஏழாவது கடுமையான சூறாவளியாக இது கருதப்படுகிறது. 2014 ஆம் ஆண்டு ஆகஸ்ட் 24 ஆம் தேதி வளிமண்டல அழுத்தம் of 918 பார் (hPa; ) என்ற அளவுக்கு அடைந்தது.

மேற்கோள்கள்

2014 நிகழ்வுகள்
2017 இயற்கை அழிவுகள்
சூறாவளிகள்